**MEMORANDUM O SOGLASJU**

**med**

**Svetovno meteorološko organizacijo**

**(WMO)**

**in**

**Agencijo Republike Slovenije za okolje**

**(ARSO)**

Svetovna meteorološka organizacija, v nadaljnjem besedilu »WMO«, kot medvladna organizacija s sedežem v Ženevi, Švica

in

Agencija Republike Slovenije za okolje, v nadaljnjem besedilu »ARSO«, s sedežem v Ljubljani, Slovenija

skupaj in vsaka posebej v nadaljnjem besedilu kot »udeleženca« in »udeleženec«, sta

**UPOŠTEVAJOČ**

Konvencijo Svetovne meteorološke organizacije z dne 11. oktobra 1947;

Da je WMO od leta 1951 specializirana agencija Združenih narodov, vzpostavljen leta 1950 izhajajoč iz Mednarodne Meteorološke organizacije ustanovljene leta 1873;

Da je WMO v okviru Združenih narodov priznani glas za stanje in obnašanje zemljinega ozračja, njegove povezave z oceani, podnebja, ki ga soustvarja ter posledične porazdelitve vodnih virov;

Da je ARSO organ v sestavi Ministrstva za okolje in prostor, ustanovljen leta 2001 kot naslednik Hidrometeorološkega zavoda Republike Slovenije;

Da ARSO izvaja naloge Državne meteorološke, hidrološke, oceanografske in seizmološke službe in je edini priznani nacionalni glas za meteorološka, hidrološka in oceanografska opozorila;

Da ARSO gosti WMO RA VI Regionalni instrumentacijski center ter Center za upravljanje suše v jugovzhodni Evropi, ki so ga ustanovili WMO, UNCCD in države iz regije;

Željo udeležencev po razširitvi njunega sodelovanja in skupnih dejavnosti pod ustreznimi pogoji na področju vremena, voda, podnebja in povezanih okoljskih znanosti, še posebej pri vzpodbujanju mednarodnih projektov za razvoj zmogljivosti, še posebej v regiji jugovzhodne Evrope;

Da so nekatere dejavnosti, ki jih izvaja eden od udeležencev pri doseganju svojih ciljev, lahko v interesu drugega udeleženca, oziroma lahko pridobijo s prispevkom drugega udeleženca:

Interes obeh udeležencev, da so rezultati sodelovanja v okviru tega Memoranduma o soglasju razpoložljivi vsem državam članicam in ozemljem ter širši mednarodni skupnosti.

Željo udeležencev ustvariti okvir, ki bo zagotavljal dolgoročno podlago za posvetovanje, izmenjavo informacij in usklajevanje potrebno pri izvajanju tega Memoranduma o soglasju.

**SKLENILA:**

1. Ta Memorandum o soglasju (v nadaljnjem besedilu »MoU«) predstavlja okvir, znotraj katerega bosta udeleženca, na osnovi vzajemnosti, razvijala sodelovanje na področjih v okviru njunih pristojnosti.

2. Ob ustreznem upoštevanju njunih pristojnosti, institucionalnih vzpostavitev in operativnih okvirov se bosta udeleženca obveščala in posvetovala med seboj, če je to ustrezno, o zadevah v obojestranskem interesu, še posebej o znanstvenih, tehnoloških, ureditvenih in razvojnih zadevah, pri katerih bi sodelovanje lahko spodbudilo namen udeležencev.

3. Ob zadevah, kjer je prepoznan obojestranski interes in udeleženca menita, da bi lahko pridobila v primeru sodelovanja in iz njega izhajajočih sinergij, bosta udeleženca določila ustrezno strukturo za načrtovanje, izvedbo in spremljanje njunega sodelovanja, kot tudi za razširjanje rezultatov. Takšne tehnične ureditve so lahko v obliki pisnih dogovorov (izvedbenih ureditev, izjav o soglasju ali prilog) pod okriljem tega MoU-ja.

4. Udeleženca si bosta izmenjavala njune publikacije povezane z zadevami v skupnem interesu in s tem povezanimi področji.

5. Na podlagi medsebojnega soglasja se lahko občasno vzpostavi vzajemno predstavništvo ARSO ali WMO na sestankih, sklicanih pod njunim okriljem, ki obravnavajo zadeve, v katerih ima drug udeleženec lahko interes.

6. Udeleženca se bosta sestala vsaj enkrat letno, da ocenita napredek in prepoznata možna nova področja sodelovanja.

7. Vsak udeleženec bo imenoval predstavnika, ki bo usklajeval odnose z drugim udeležencem, vključno z odnosi tehničnih strokovnjakov udeležencev, in ki bo obveščal vodstvo svoje organizacije. Kakršnakoli sprememba predstavnika bo pisno sporočena drugemu udeležencu.

|  |  |
| --- | --- |
| Ime in podpis predstavnika WMO  Direktorica Oddelka za razvoj in regionalne aktivnosti (DRA) | Ime in podpis predstavnika ARSO  Direktor Urada za meteorologijo in hidrologijo (UMH) |
| Ga. Mary Power | Dr. Klemen Bergant |

8. Udeleženec sme uporabiti ime, grb ali logotip drugega udeleženca le ob predhodnem pisnem dovoljenju drugega udeleženca

9. Vse dejavnosti v okviru tega MoU-ja bodo predmet razpoložljivosti sredstev udeležencev in niso pravno zavezujoče. Dejavnosti se bodo izvajale brez izmenjave sredstev, razen če ni drugače pisno odobreno s strani udeležencev.

10. Udeleženca bosta med seboj rešila vsa vprašanja o razlagi ali razlikah v povezavi s tem MoU-jem.

11. Nobena določba v tem MoU-ju ne predstavlja ali pomeni odpovedi, izrecno ali implicitno, nobenim privilegijem ali imunitetam, ki jih uživata WMO ali ARSO.

12. Ta MoU bo začel veljati z dnem podpisa obeh udeležencev.

13. Ta MoU se lahko spreminja kadarkoli. Kakršnekoli spremembe bodo odobrene z vzajemnim soglasjem in bodo postale veljavne z izmenjavo pisem.

14. Ta MoU lahko katerikoli od udeležencev ukine s pisno najavo, ki mora bito poslana drugemu udeležencu tri mesece vnaprej.

15. Ta MoU ostaja v veljavi za začetno obdobje petih let in se bo samodejno obnovil, vsakič za obdobje novih petih let, razen če ukinitve ne zahteva s pisno najavo drugemu eden od udeležencev vsaj šest mesecev pred datumom obnovitve, oziroma sta se udeleženca dogovorila za njegovo ukinitev ali obnovitev za drugačno obdobje.

Pripravljeno v dveh izvodih v angleškem jeziku.

|  |  |
| --- | --- |
| za  Svetovno meteorološko organizacijo  (WMO) | za  Agencijo Republike Slovenije za okolje  (ARSO) |
| Prof. Petteri Taalas  Generalni sekretar | Mag. Gregor Sluga  Vršilec dolžnosti generalnega direktorja |
|  |  |
| Dne: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Dne: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |